钦定古今图书集成/明伦汇编/闺媛典/第126卷 > 张希周妻徐氏
## 钦定古今图书集成/明伦汇编/闺媛典/第126卷 > 张希周妻徐氏

按《金华府志》：徐氏，张希周妻。初，希周染疯疾，两姓各
愿罢婚，氏忿然剪发，矢志不从，竟归于张。夫疾转笃，
扶持调药饵不倦。夫性暴悍，因起居艰难，每加辱詈，
亦怡然顺受，毫无怨色。及夫没，日夕悲号，其姑叱之
曰：“今可嫁矣，何多泣为？”遂吞声忍泪，闭门终日独守
三十馀年。年五十一卒。有司旌之。